1. **Koncertet e grupeve përfaqësuese të 12 qarqeve në skenën e Kalasë, Gjirokastër me jo me pak se 60 interpretues, grupeve nga diaspora, Kosova, Maqedonia e Veriut, Mali i Zi etj. Koncertet do te zhvillohen çdo natë, në skenën e festivalit në kalanë e Gjirokastrës. Prej orës 19.00 – 23.00.**

Sipas konceptit regjizorial, do të montohet një sistem i sofistikuar audio për të përballuar diversitetin e shfaqjeve dhe performancave, referuar edhe kërkesave teknike e backline të kerkuara nga artistët e ftuar nga bota dhe Shqipëria. Është parashikuar montimi i një sistemi PA Line Array, me rreth 20 Satellite (Foni e frekuencave të mesme dhe të larta) montuar me kulla metalike në të dy anët e skenës nga 10 në çdo anë, shoqëruar me rreth 16 Subwoofer (Foni e frekuencave të ulta). Kjo vendoset për një dëgjim cilësor të audiencës dhe spektatorit në ambient të hapur siç është Kalaja e Gjirokastrës. Gjithashtu të disponueshme në skenë duhet të jenë edhe rreth 12–16 monitore Floor (Foni për dëgjimin e brendshëm në skenë). Për të siguruar një event të nivelit të lartë është kërkuar një numër i konsiderueshëm mikrofonash cilësorë (Condenser dhe Dynamic për të mikrofonuar çdo instrument të grupeve performues (të temperuar ose dhe të amplifikuar) si dhe një numër i konsiderueshem mikrofonash specifike (Stereo ose Lobar me mbrojtje nga era) për marrjen e soundit nga rrjetet e vendosura në lartesi të skenës, kryesisht për specificën e grupeve masive ose interpretimeve të valleve të kenduara.

I është kushtuar rëndësi në detaje edhe kërkesës për Mikrofone Wireless (me frekuenca të kontrolluara) për performancat dhe kërkesat e artisteve specificë. Gjithashtu nga pikëpamja e sigurisë por edhe shkallës së vështirësisë së realizimit kemi nevojë për një Inxhinier zëri (Sound) me shumë eksperiencë në evente të ngjashme dhe me një karrierë të pasur në sipermarrje të ngjashme. Në varësi edhe të kërkesave të tij do të ndërtohet një Pult Komandimi (Front Of House F.O.H) përballë skenës me dy Digital Mikser Audio që arrijnë të proçesojnë deri në 96 Kanale të pavarura dhe sigurojnë dhe një monitorim të saktë të instrumenteve muzikore dhe vokaleve në brendesi të skenës. Gjithashtu është kërkuar edhe regjsitrimi në Multi Track Digital i të gjithë koncerteve dhe numrave artistike duke i dedikuar një Asistent Produksioni.

Në aspektin e gadishmërisë audio i është kushtuar rendësi edhe sigurimit të Back Lineve (kërkesave të artisteve të ftuar) për instrumentat e ndryshëm me qera duke i specifikuar dhe imtësuar të gjitha kërkesat logjikisht të mundshme për tu realizuar.

Për backstage dhe Dressing Room në mungesë të hapësirave të dedikuara për artistet në kala kemi kërkuar ndërtimin e një çadre portative me elemente alumini, me përmasa 10m x 10m ose të disa ambienteve me përmasa më të vogla ku mund tju krijohen hapësierat e nevojshme minimale per grim, veshje apo dhe pushim të përkohshëm.

Nisur nga specifika e skenografisë dhe Festivalit kemi menduar që puna për montimin e pajisjeve të veçanta dhe të vështira të nisë në datë 17 Qershor. Provat do të zhvillohen çdo dite nga data 23 qershor – 1 korrik prej orës 10.00 – 15.00 (Mizanskenim &Sound check) për këtë arsye, impianti do të përdoret në kapacitet të plotë prej datës 22 Qershor 2023.

b) Përsa i përket skenës, në bashkëpunim edhe me Skenografin dhe Inxhinierin Light Designer është programuar montimi i një impianti të jashtëzakonshëm ndriçimi me një numër te madh dhe lloje të ndryshme të ndriçuesve robotike dhe Led, kryesisht nga modelet Outdoor ose me një mbrojtje nga shiu IP-65 sipas parametrave europiane të sigurisë. Ne kupolën metalike të skenografisë, kullave metalike të ngritura enkas dhe në Stag-in e Skenës së Kalasë është programuar që të jenë jo më pak se 220 njësi robotike të llojeve të ndryshme (Wash, Spot Beam, Panoramik,Par etj). Gjithashtu një numer i madh prej rreth 70 ndriçuesish LED të gjeneratës së fundit si dhe Follow spot janë programuar të vendosen për sigurimin e dritës ballore të bardhë për skenën (gjithmonë referuar faktit që koncertet mbahen në ambient të hapur dhe kryesisht natën)

Rëndësi do ti kushtohet edhe ndriçimit të elementeve arkitektonike të kalasë, për të ndërthurur një ansambel të përbashkët me konceptin skenografik.

c) Gjithashtu, duke e konceptuar edhe si një manifestim madhështor të trashëgimisë dhe kulturës dhe duke mbajtur parasysh shpërndarjen dhe transmetimn e shfaqjeve në rrjetet TV dhe Livestream apo Social Media, si dhe për të përmbushur një shikueshmëri të gjerë të audiencës, janë parashikuar të vendosen 2 ekranë të mëdhenj LED respektivisht në dy anët e skenës me permasa 6m x 4m secili, të lidhur me regjinë TV që do të zmadhojnë imazhin e solisteve apo të grupeve, me publikun e largët si dhe paraqitjen e gjithë elementeve të nevojshem video si grafika apo spote promovuese etj. Gjithashtu një tjetër ekran me përmasa (6m x 4m) i lidhur dhe ky me regjinë qendrore TV do të vendoset pas struktures së pulteve të komandimit (F.O.H) për të gjithë atë pjesë të rëndësishme të publikut (audiencës) që mbetet pa shikueshmëri të mirë.

Për të sjellë efikasitet dhe për më shumë interaktivitet, një ekran tjeter 6m x 4m do të vendoset tek ballkoni i jashtëm i kalasë, për ti dhënë gjallëri vendit ku do të vendosen shërbimet e kateringut, për të mos shkëputur vëmendjen nga ajo çka ndodh në skenën e Festivalit.

Gjithashtu në një format të veçantë do të vendosim ekrane vertikale Led në përmasat 2m x 4m në korridorin e brendshëm të Muzeut të Armeve, për të shfaqur promocionin e FFKGJ 2023, atraksionet turistike apo dhe kalendarin e eventeve, virtual tour, materiale video të përgatitura më parë. Gjithashtu një grup i veçante i promocionit mund ti përdorë të gjithë ekranet për të evidentuar reagimin online të audincës në social media.

1. **Grupet e ftuar nga vendi dhe bota do të kenë ne dispozicion një tjetër skenë të madhe në hapesirën e re të sheshit Çerçiz Topulli të rikonstruktuar, ku është menduar të vazhdojë jeta artistike edhe pas shfaqjeve në kala me një tjetër dimension artitik, më argëtues e më bashkëkohor**.

Këtu do të ngrihet një skenë e madhe me struktura metalike dhe Stage të çmontueshëm në përmasat 12m x 10m për të performuar grupet e ftuar nga vendi dhe që kanë një standart të caktuar të kërkesave skenike. Kryesisht këtu do të performojnë artist të shquar të muzikës Live përkatësisht me 5-8 instrumentistë. Në sfond të skenës do të montohet një tjetër Ekran LED në përmasa 8m x 6m që do të shërbejë edhe si Monitor për të transmetuar Live koncertet që mbahen në kala dhe për ti krijuar edhe një mundësi tjetër një publiku të dytë që për arsye të ndryshme e ka të pamundur herë pas here të ngjitet deri në kala për të ndjekur nga afër artistët e tjerë. Kjo skenë është një pikë alternative për të mbajtur gjallë këtë pjesë të qytetit gjatë orëve të gjata të zhvillimit të festivalit.

Aty do të montohet një PA system (Foni) e ngjashme me atë të Skenës së Kalasë, me disa specifika të ndryshme. Aty logjistika duhet të jetë e gatshme për të pritur çdo event të mundshëm apo ngjarje artistike që mund të ndërtohet e improvizuar, në varësi të atmosferës së përgjithshme që mund të krijohet në qytet. Gjithashtu është menduar të sigurohet një setup i pavarur teknik (Mikrofone dhe pajisje specifike) nga ai i skenës në kala duke ju referuar kërkesave të lartpërmendura të artistëve të ftuar.

Të njejat kërkesa janë edhe per logjistikën e ndriçimit për këtë skenë, ku janë kërkuar gjithashtu minimalisht 120 njësi robotike si më lart të specifikuara, Outdoor IP-65 dhe me Cover Rain për të siguruar vijimësinë dhe sigurinë e impiantit teknik për të gjithë ditët e Festivalit e për të shmangur difektet e mundshme.

Koncertet dhe aktivitetet e skenës tek Sheshi Çerçiz Topulli janë shumë të rëndësishme, dhe për këtë arsye është programuar instalimi i një regjie të dytë mobile TV, të pavarur nga ajo e RTSH për të mbuluar mediatikisht, regjsitruar e transmetuar më pas gjithçka ndodh në hapsirën artistike të ditëve të FFKGJ 2023.

1. **Një skenë me përmasa më të vogla përkatesisht 8m x 6m për aktivitetet që do të zhvillohen në hapsirën e Ballkonit Natyror tek Sheshi Kodra në qendrën Historike të qytetit.**

Parashikohet një strukturë metalike dhe Stage e modular, me një impiant më modest Fonie dhe Ndriçimi, të specifikuar në kërkesat teknike, si dhe gjithashtu montimi i një ekrani LED me përmasa 6m x 4m për të transmetuar ngjarjet e mëdha artitike të mbrëmjes. Kjo skenë ju vihet në dispozicion grupeve folklorike, të rinjve të apasionuar pas artit e trashëgimisë, grupeve të valleve alternative por edhe eventeve të tjera sekondare për të gjithë oraret e paradites apo pasdites për veprimtari të pavarura nga kalendari i FFKGJ 2023. Ekrani do të shërbejë për të transmetuar gjithçka që ka të bëjë me mesazhet, promocionin, organizimin, eventet dhe gjithçka tjetër ndodh në qytet.

1. **Dy ekrane të tjerë me përmasa 8m x 6m do të vendosen në dy pika të tjera nevralgjike të qytetit.**

Lagjja 18 Shtatori (në sheshin përpara Stadiumit Luftëtari) për promocionin dinamik në vijimësi . Një tjetër ekran me përmasa 8m x 6m do të jetë në Amfiteatrin e Odeonit në Qendrën Historike të Gjirokastrës në shërbim të eventeve dhe ngjarjeve dytësore që janë planifikuar të zhvillohen në oraret e ditës, por edhe në dispozicion të eventeve artistike me karakter folklorik të të rinjve të shkollave të mesme apo 9 vjeçare të qytetit. Në skenën e Odeonit është parashikuar gjithashtu edhe një Sistem PA audio i thjeshtë për të përballuar kërkesat që mund të lindin nga grupi i promocionit, mediave dhe veçanërisht nga grupi i eventeve sekondare shoqëruese të FFKGJ 2023.

1. Do realizohet gjjithashtu implementimi i shfaqjeve dhe projeksioneve Laser me Video Mapping për një gamë më të gjerë të eventeve shoqëruese. Gjithashtu, për ti krijuar komoditet pune strukturës së mediave të ftuara dhe për të ndjekur e pasqyruar këtë manifestim të madh kemi programuar vendosjen e monitorëve TV për ti vendosur në media zone.